Mamukkoya Mamukkoya കുരുതി എന്ന സിനിമയിലെ രാഷ്ട്രീയ ഉള്ളടക്കത്തെ അനുകുലിച്ചും എതിര്ത്തും ചര്ച്ചകള് ഉയരുന്നുണ്ട്. സിനിമയിലെ മുസ്ലിം പ്രതിനിധാനം ഇസ്ലാമോഫോബിക് ആണെന്ന വിമര്ശനവും വന്നിരുന്നു. കുരുതി ഇന്നത്തെ സാമൂഹികസ്ഥിതിയാണ് കാണിക്കുന്നതെന്ന് മൂസ ഖാദര് എന്ന പ്രധാന കഥാപാത്രമായെത്തിയ മാമുക്കോയ. ഇന്നത്തെ സമൂഹം അങ്ങനത്തേത് ആണല്ലോ. സമൂഹത്തില് നടക്കുന്ന കാര്യങ്ങള് തന്നെയാണ് സിനിമയായി വരുന്നത്. ജാതിമതരാഷ്ട്രീയം ബിസിനസ് ആക്കി കളിക്കാന് പുറപ്പെട്ടാല് ഒരു രക്ഷയുമില്ല. ചിലര് കൊല്ലാന് നടക്കുന്നു, ചിലര് മരിക്കാന് നടക്കുന്നു. നിങ്ങള് ചെയ്യുന്നത് ശരിയല്ല എന്നു പറഞ്ഞാല് ഏല്ക്കില്ല. ആളുകള് ചിന്തിക്കേണ്ടിയിരിക്കുന്നുവെന്നും മാമുക്കോയ. മനോരമ ഓണ്ലൈന് അഭിമുഖത്തിലാണ് പരാമര്ശം. Mamukkoyaഅനീഷ് പള്ളിയാലിന്റെ തിരക്കഥയില് മനു വാര്യര് സംവിധാനം ചെയ്ത ചിത്രത്തില് ലായിക് എന്ന കഥാപാത്രത്തെയാണ് പൃഥ്വിരാജ് അവതരിപ്പിക്കുന്നത്. റോഷന് മാത്യു, ശ്രിന്ദ, ഷൈന് ടോം ചാക്കോ എന്നിവരും ചിത്രത്തിലുണ്ട്. സുപ്രിയ മേനോനാണ് നിര്മ്മാണം.മാമുക്കോയയുടെ വാക്കുകള്വെറുപ്പിന്റെ രാഷ്ട്രീയമാണ് ഇപ്പോള് മുന്നിട്ടു നില്ക്കുന്നത്. അതിന് ഇറങ്ങിത്തിരിക്കുന്നവര് ഇല്ലാതെയാവും. വളര്ന്നുവരുന്ന പുതിയ തലമുറ മതരാഷ്ട്രീയത്തിനു പോകുമെന്ന് കരുതുന്നില്ല. നെറ്റ്വര്ക്കിന്റെ ലോകത്താണ് പുതിയ കുട്ടികള്. പുറമേ നടക്കുന്ന കാര്യങ്ങള് അവര് ശ്രദ്ധിക്കുന്നേയില്ല. കുടുംബ ബന്ധങ്ങള്ക്കുപോലും വില കല്പിക്കാത്ത ഒരു ലോകം, നമ്മളൊന്നും ചിന്തിക്കാത്ത തരത്തിലാണ് കാര്യങ്ങള് പോകുന്നത്. പടം ഇന്നത്തെ സാമൂഹികസ്ഥിതിയാണ് കാണിക്കുന്നത്. വളരെ നല്ല അഭിപ്രായമാണ് വരുന്നത്. ഒരുപാടുപേര് വിളിച്ച് അഭിനന്ദനം അറിയിക്കുന്നുണ്ട്.മനുഷ്യരെ അറിയുന്ന, അഭിനയം അറിയുന്ന, സിനിമ നന്നായി അറിയുന്ന ഒരു നല്ല വ്യക്തിയാണ് പൃഥ്വിരാജ്. ഒന്നും ചര്ച്ച ചെയ്യേണ്ട കാര്യംപോലും ഇല്ല. നമ്മള് ഉദ്ദേശിക്കുന്നത് അദ്ദേഹത്തിന് അറിയാം. നന്നായി പഠിച്ചിട്ടാണ് ഓരോന്നും ചെയ്യുന്നത്. വെറുതെ ചാടിക്കേറി ഒന്നും ചെയ്യുന്ന ആളല്ല പൃഥ്വിരാജ്. മാമുക്കോയയുടെ കരിയറിലെ മികച്ച പ്രകടനാണ് കുരുതിയിലേതെന്ന് സാമൂഹ്യ മാധ്യമങ്ങളില് അഭിപ്രായങ്ങളുണ്ടായിരുന്നു. സെറ്റില് ഒരു തവണ പോലും തളര്ന്നിരിക്കുന്ന അദ്ദേഹത്തെ ഞാന് കണ്ടിട്ടില്ലെന്ന് പൃഥ്വിരാജ് കഴിഞ്ഞ ദിവസം അഭിമുഖത്തില് പറഞ്ഞിരുന്നു. ഒരു ഡയലോഗ് പോലും അദ്ദേഹം മറക്കുന്നത് ഞാന് കണ്ടിട്ടില്ല. ഒരു ആക്ഷന് കണ്ടിന്യുവിറ്റി പോലും അദ്ദേഹം തെറ്റിച്ചതായി ഞാന് കണ്ടില്ല. ഷൂട്ടിനിടെ പല തവണ ഞാന് അദ്ദേഹത്തോട് പറഞ്ഞു, സര് ഞാന് ഒരു ജീപ്പ് അറേഞ്ച് ചെയ്തു തരാം താങ്കള് ആ വാനിറ്റി വാനില് പോയിരിക്കു. എല്ലാ തവണയും അത് അദ്ദേഹം നിരസിക്കും ഞാന് സെറ്റില് തന്നെ നിന്നോളം എന്ന് പറയും. അദ്ദേഹത്തോടൊപ്പമുള്ള അഭിനയം എന്റെ കണ്ണ് തുറപ്പിച്ചു എന്ന് തന്നെ പറയാം.